Man kry 20 jaar na hy tiener verkragŉ Man wat daaraan skuldig bevind is dat hy ŉ 12-jarige meisie verkrag het is Donderdag in die Dundee-streekshof in KwaZulu-Natal tot 20 jaar tronkstraf gevonnis. Kapt. Thulani Zwane, woordvoerder van die polisie, sê Keletso Innocent Ntuli het die 12-jarige meisie aangeval en verkrag terwyl sy op pad was huis toe na Nuwejaarsdagvieringe in Nquthu naby Ulundi. Die meisie het haar ma van die verkragting vertel en ŉ saak is by die polisie aanhangig gemaak. Zwane sê Ntuli het sielkundige waarneming ondergaan voor hy gevonnis is.